OpenLLM-France/wikimedia huggingface dataset:
# The Diplomat (sèrie de televisió)

The Diplomat és una sèrie de televisió de thriller polític estatunidenca creada per Debora Cahn. Es va estrenar a Netflix el 20 d'abril de 2023. El maig de 2023 es va renovar per a una segona temporada, estrenada el 31 d'octubre de 2024. Keri Russell va ser nominada a l'Screen Actors Guild Award, al Globus d'Or a la millor actriu en una sèrie dramàtica i al premi Primetime Emmy a la millor actriu principal en una sèrie dramàtica als 75ns premis Primetime Emmy. L'octubre de 2024, la sèrie es va renovar per a una tercera temporada.

## Premissa

La sèrie se centra en Kate Wyler, la nova ambaixadora dels Estats Units al Regne Unit, mentre ajuda a desactivar una crisi internacional, forja aliances estratègiques i s'adapta al seu nou lloc en el punt de mira. També gestiona el deteriorament del seu matrimoni amb el seu company diplomàtic de carrera Hal Wyler.

## Repartiment
### Principal

* Keri Russell com a Katherine "Kate" Wyler, recentment nomenada ambaixadora dels EUA al Regne Unit
* Rufus Sewell com a Hal Wyler, el marit de Kate i antic ambaixador dels Estats Units al Líban, que lluita amb la seva manca de publicació.
* David Gyasi com Austin Dennison, secretari d'Afers Exteriors del Regne Unit
* Ali Ahn com a Eidra Park, cap de l'estació de la CIA
* Rory Kinnear com a Nicol Trowbridge, primer ministre del Regne Unit
* Ato Essandoh com Stuart Heyford, cap adjunt de missió de l'ambaixada dels Estats Units a Londres

### Recurrent

* Celia Imrie com Margaret Roylin, una antiga directora de campanya del Partit Conservador britànic.
* Miguel Sandoval com a Miguel Ganon, Secretari d'Estat dels Estats Units
* Nana Mensah com Billie Appiah, cap de gabinet de la Casa Blanca
* Michael McKean com a William Rayburn, president dels Estats Units
* T'Nia Miller com a Cecilia Dennison, la germana d'Austin Dennison (temporada 1)
* Allison Janney com a Grace Penn, vicepresidenta dels Estats Units (temporada 2)
* Adrienne Warren com a oficial de la CIA, àlies Geòrgia (temporada 2)

## Referències

* ↑ «Keri Russell, la protagonista de “The Americans”, regresa a la televisión con “The Diplomat” de Netflix» (en espanyol europeu), 16-03-2023. [Consulta: 4 novembre 2024].
* ↑ Campione, Katie. «‘The Diplomat’: Alison Janney Is Keri Russell’s Latest Adversary & Rufus Sewell Is Alive In Season 2 Trailer» (en anglès americà), 08-10-2024. [Consulta: 4 novembre 2024].
* ↑ «The 30th Annual Screen Actors Guild Awards | Screen Actors Guild Awards». [Consulta: 4 novembre 2024].
* ↑ Shanfeld, Brent Lang,Ethan. «Golden Globes 2024: Full Nominations List» (en anglès americà), 11-12-2023. [Consulta: 4 novembre 2024].
* ↑ Hipes, Lynette Rice,Patrick. «Primetime Emmy Awards Nominations: The Complete List» (en anglès americà), 12-07-2023. [Consulta: 4 novembre 2024].
* ↑ «Llega a Netflix La diplomática, nueva serie de los productores de Homeland». [Consulta: 4 novembre 2024].
# Palau d'Esports de Granollers

El Palau d'Esports de Granollers és un complex esportiu situat a la ciutat de Granollers, al Vallès Oriental, i que actualment és seu de l'equip d'handbol BM Granollers.

## Història

Fou dissenyat per Pep Bonet Bertran, i es va inaugurar el juliol de 1991 amb motiu de la realització dels Jocs Olímpics d'Estiu de 1992 a Barcelona per tal d'albergar la competició d'handbol.
L'Ajuntament de Granollers (actual propietari del Palau), la Diputació de Barcelona, la Generalitat de Catalunya i el COOB '92 van particpar en la construcció.

### Pressupost

| Administració | Diners |
| Ajuntament de Granollers | 500.000.000 pts |
| Diputació de Barcelona | 500.000.000 pts |
| Generalitat de Catalunya | 500.000.000 pts |
| COOB '92 | 380.000.000 pts |
| Total: | 1.880.000.000 pts |

## Instal·lacions actuals

La pista principal del palau serveix per a organitzar les trobades de l'equip d'handbol del BM Granollers, el qual en finalitzar els Jocs hi situà la seu permanent. Així mateix compta amb una pista annexa dissenyada per a l'escalfament dels jugadors abans dels partits, les oficines del Servei d'Esports de l'Ajuntament de Granollers, un centre de medicina esportiva i diverses pistes a l'aire lliure per a la pràctica de l'handbol i mini-handbol.
Les instal·lacions tenen una superfície de 26.607 metres quadrats, dels quals 13.296 m² corresponen al pavelló esportiu, 3.308 m² a l'edifici annex i la resta a la urbanització exterior. Actualment té una capacitat per a 3.899 espectadors, podent-se augmentar 1.786 localitats gràcies a unes graderies mòvils, resultant una capacitat total de 5.685 seients.

## Notes

* ↑ En el Palau d'Esports de Granollers s'hi realitzaren els partits corresponents a la primera i segona fase. La competició per decidir les medalles es realitzà al Palau Sant Jordi de Barcelona.
# Ángel Rubén Cabrera

Ángel Rubén Cabrera (Mercedes, 9 d'octubre de 1939 - Mercedes, 15 de novembre de 2010) fou un futbolista uruguaià de la dècada de 1960.
Jugà internacionalment sis cops amb la selecció de futbol de l'Uruguai amb la qual també participà a la Copa del Món de Futbol de 1962. Pel que fa a clubs, defensà els colors de C.A. Peñarol.

## Referències

* ↑ «Obituary of Ángel Cabrera» (en castellà). EL PAIS, 16-11-2010.
* ↑ «1962 FIFA World Cup Chile». Arxivat de l'original el 2011-10-13. [Consulta: 5 setembre 2020].
* ↑ Garrido, Atilio «Ante la muerte de Ángel Ruben Cabrera» (en castellà). , 12-02-2010 [Consulta: 23 juny 2012].
* ↑ Ángel Rubén Cabrera a National-Football-Teams.com (anglès)
# Ernest Johnson

Ernest Alfred Johnson (Putney, Wandsworth, Londres, 18 de novembre de 1912 – Kingsbridge, Devon, 29 de novembre de 1997) va ser un ciclista en pista anglès que va prendre part en dos Jocs Olímpics, els de 1932, a Los Angeles, i els de 1936, a Berlín.
En aquestes participacions va guanyar dues medalles de bronze, sempre en la prova de persecució per equips. El 1932 fent equip amb Frank Southall, William Harvell i Charles Holland; i el 1936 amb Ernest Mills, Harry Hill i Charles King.

## Referències

* ↑ «Olympedia – Ernest Johnson». [Consulta: 4 novembre 2024].
# Locketina

Locketina és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per A. O. Kocak i M. Kemal l'any 2006.
Es poden trobar al sud-est d'Àsia, concretament a Indonèsia i Malàisia.

## Llista d'espècies

Segons The World Spider Catalog 12.0:
* Locketina fissivulva (Millidge & Russell-Smith, 1992)
* Locketina pusilla (Millidge & Russell-Smith, 1992)
* Locketina versa (Locket, 1982) (Espècie tipus)

## Referències

* ↑ Kocak, A. O.; Kemal, M. «On the nomenclature of some Arachnida». Miscellaneous Papers, Centre for Entomological Studies Ankara, vol. 100, 2006, pàg. 5–6.
* ↑ «Gen. Locketina Kocak & Kemal, 2006». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# When Computers Were Human

When computers were human (quan les computadores eren humanes) és un llibre històric fet pel professor de ciència David Alan Grier. El llibre va ser publicat per la Universitat de Princeton el 16 de novembre de 2007, i no trobem cap edició traduïda al català.
Comença amb la història de la seva pròpia àvia, que es va formar com a computadora humana. David Alan Grier ofereix una introducció commovedora al món més ampli de dones i homes que van fer el feixuc treball computacional de la ciència. El comentari informal de la seva àvia: "M'agradaria haver fet servir el meu càlcul", deixava entreveure una carrera ajornada i una educació oblidada, una vida secreta sense valorar; com moltes dones educades de la seva generació, va estudiar per convertir-se en una computadora humana perquè res més li oferiria un lloc al món científic.
Va ser guardonat amb el premi de 2006 Book Award in Computers/Internet de Independent Publisher Book Awards.

## Sinopsi

El llibre parla sobre com abans de Palm Pilots i iPods, PC i ordinadors portàtils, el terme "ordinador" es referia a les persones que feien càlculs científics a mà. Aquests treballadors no eren ni genis calculadors ni savis, sinó persones ben informades que, en altres circumstàncies, podrien haver sigut científics. When Computers Were Human representa en profunditat aquesta època poc coneguda de 200 anys en la història de la ciència i la tecnologia.
És la història lírica d'uns treballadors van fer el treball dur del càlcul de la investigació amb l'esperança de poder formar part de la comunitat científica. Al final, van ser premiats amb una nova màquina electrònica que va ocupar el lloc i el nom dels que van ser, abans, els ordinadors.
Comença amb el retorn del cometa de Halley el 1758 i l'esforç de tres astrònoms francesos per calcular la seva òrbita. Acaba quatre cicles més tard, amb un ordinador electrònic UNIVAC projectant l'òrbita de 1986. Entremig, Grier ens parla dels aparelladors de la Revolució Francesa, descriu les màquines calculadores de Charles Babbage i guia el lector a través de la Gran Depressió per meravellar-se davant la sala d'informàtica gegant de l'Administració de Progrés de les obres.

## Referències

* ↑ Grier, David Alan. When Computers Were Human (en anglès). Princeton University Press, 2013-11-01. DOI 10.1515/9781400849369/html. ISBN 978-1-4008-4936-9.
* ↑ When Computers Were Human (en anglès), 2007-09-16. ISBN 978-0-691-13382-9.
# Eugene Shoemaker

Eugene Merle Shoemaker (o Gene Shoemaker) (28 d'abril de 1928 - 18 de juliol de 1997) era un dels fundadors del camp de les ciències planetàries i és el més conegut dels descobridors del Cometa Shoemaker-Levy 9 junt amb la seva esposa Carolyn Shoemaker i l'astrònom David Levy.
Per al seu doctorat en físiques en la Universitat de Princeton el Dr. Shoemaker va demostrar que el cràter Meteor el va produir l'impacte d'un meteor. Shoemaker ha avançat la idea que els canvis geològics sobtats poden deure's als asteroides i que aquests són fenòmens comuns en els períodes geològics. Prèviament, es creia que tots els cràters, inclús en la Lluna, eren el romanents de volcans extints.
Shoemaker va pensar açò després d'inspeccionar els cràters creats per les proves de la bomba atòmica en Nevada Test Site i Iuca Flats. Va trobar un anell de material tirat; en ambdós casos incloïa (coesita), és a dir quars sotmès a una intensa pressió.
El Dr. Shoemaker va obrir el camp de la astrogeologia fundant el Programa d'Investigació Astrogeològica del Servei de Geologia Americà (USGS) el 1961. Ell va ser el seu primer director. Estava clarament involucrat en el programa Ranger de missions a la Lluna que va mostrar que la Lluna estava plena de cràters d'impacte de totes les grandàries. El Dr. Shoemaker també participava en l'entrenament dels astronautes americans. Va ser designat com el primer científic a caminar per la Lluna però no va poder al detectar-se-li un trastorn del seva glàndula suprarenal.
El 1969 al Caltech va començar una busca sistemàtica d'asteroides que creuen l'òrbita de la Terra. Es va produir el descobriment de diverses famílies d'eixos asteroides inclosos els asteroides Apol·lo.
El 1992, el Dr. Shoemaker va rebre la Medalla Nacional de Ciència. El 1993, va descobrir el Cometa Shoemaker-Levy 9 junt a la seva esposa i David Levy, cometa que va ser el primer impacte observat d'un cometa amb un planeta.
El Dr. Shoemaker va morir en un accident d'automòbil a Alice Springs, Austràlia el 1997. Algunes de les seves cendres van ser portades a la Lluna per la sonda espacial Lunar Prospector.
El Pati de Shoemaker és una àrea de pedra que simula la zona de Mart on va aterrar la nau Opportunity i informalment anomenada així en el seu honor. L'asteroide, 2074 Shoemaker, porta el seu nom en el seu honor. Ell i la seva esposa van rebre la Medalla James Craig Watson el 1998.

## Vegeu també

* NEAR Shoemaker

## Enllaços externs i referències

* Impacte mortal vídeos del National Geographic
* / La pàgina de l'USGS sobre Eugene Shoemaker
* La pàgina de NASA sobre Eugene Shoemaker Arxivat 2010-01-17 a Wayback Machine.
* Informació Genealogia
# Joan Pérez García de Oliván

Joan Pérez García de Oliván nascut com Juan Pérez García de Oliván (Aragó, ? — la Seu d'Urgell (probable), 23 de setembre de 1560) fou un religiós que ostentà el títol de bisbe d'Urgell i copríncep d'Andorra.
Joan Pérez García de Oliván fou fill segon del cavaller Joan García i de Joana Pérez de Oliván, germà de Felipe Garcia i Pérez de Oliván, mossèn de Carles V del Sacre Imperi Romanogermànic i I d'Espanya i Felip II de Castella i primogènit de la unitat familiar de Jerónimo García Pérez de Oliván, qui fou merino de la ciutat de Saragossa, cavaller armat l'any 1535, membre de l'Orde de Sant Jaume el 1549 i morí a Portugal el 1554.
Segurament fou governador i visitador del Canal Imperial d'Aragó i Navarra (en algun moment desconegut anterior a 1542). Fou canceller de competències des de gener de 1542 fins poc temps després perquè el 1543 consta com abat de Santa Maria d'Alaó i diputat del Regne d'Aragó (representant el monestir mencionat). Des del 24 d'abril de 1556 fou bisbe d'Urgell fins a la seva mort el 23 de setembre de 1560. Mentrestant també fou comissari de la Santa Creuada, conservador de les ordes militars de Sant Jaume, Calatrava i Alcántara, consultor del Sant Ofici per nomenament el 9 de març de 1543, jutge de residència i capellà de Carles V.

## Escrits

Consta una carta de Joan García de Oliván, abat d'Alaó (posterior bisbe d'Urgell) a Martí Pérez de Oliván, inquisidor de Cardona i abat del Monestir de Sant Joan de la Penya, tractant la recol·lecció de fruits de la seva abadia i comunicant-li que ha passat per Saragossa en Ferran d'Àustria, rei de Hongria i Bohèmia.
Declaració de peu de pàgina:
| « | Saragossa, 15 de Juliol de 1551 Copia manuscrita a lletra de finals del segle xvi A-48, fº 139, Los fº 140 a 142 estan en blanc | » |

## Referències

* ↑ «Dades bàsiques sobre el bisbe». Arxivat de l'original el 2019-02-28. [Consulta: 27 febrer 2019].
* 1 2 «Vida i bibliografia del bisbe» (en castellà). [Consulta: 27 febrer 2019].
* 1 2 «Llistat de comunicacions i cartes» (en català - castellà). [Consulta: 27 febrer 2019].

## Bibliografia

* Cheney, David M. «Diocese of Patti». Catholic-Hierarchy.org. [Consulta: 16 juny 2018]. (for Chronology of Bishops)
* Chow, Gabriel. «Diocese of Patti». GCatholic.org. [Consulta: 16 juny 2018]. (for Chronology of Bishops)
# Carl Ferdinand Cori

Carl Ferdinand Cori (Praga, Imperi Austrohongarès 1896 - Cambridge, EUA 1984) fou un bioquímic i professor universitari estatunidenc, d'origen txecoslovac, guardonat amb el Premi Nobel de Medicina o Fisiologia l'any 1947.

## Biografia

Va néixer el 5 de desembre de 1896 a la ciutat de Praga, en aquells moments població situada a l'Imperi Austrohongarès però que avui dia forma part de la República Txeca. Va passar la seva infància a la ciutat de Trieste, però el 1914 ingressà a la Universitat Carolina de Praga per estudiar bioquímica, on conegué Gerty Theresa Radnitz, que es convertiria en la seva esposa. Ambdós interromperen els seus estudis per la Primera Guerra Mundial, on Carl serví a l'exèrcit en el cos sanitari, i es llicenciaren el 1920, treballant posteriorment en diverses clíniques de Viena.
El 1922 emigraren als Estats Units, aconseguint la ciutadania nord-americana l'any 1928. L'any 1931 acceptà el seu nomenament com a professor de farmacologia de la Universitat Washington a Saint Louis (Missouri), esdevenint el 1942 professor de bioquímica. L'any 1967 es traslladà a la Universitat Harvard i el 20 d'octubre de 1984 va morir a la ciutat de Cambridge, situada a l'estat nord-americà de Massachusetts.

## Recerca científica

Convidat per Otto Loewi es traslladà a Graz per estudiar l'efecte del nervi vague en el cor, investigació per la qual Loewi fou guardonat amb el Premi Nobel de Medicina l'any 1936.
L'any 1922 es traslladà als Estats Units per esdevenir membre del grup de recerca de malalties infeccioses al Roswell Park Cancer Institute de Buffalo. Al costat de Gerty Cori va realitzar investigacions sobre el metabolisme de l'hidrat de carboni i la glucosa, cosa que els va conduir a definir el cicle de Cori l'any 1929. L'any 1947 ambdós foren guardonats amb la meitat del Premi Nobel de Medicina o Fisiologia per la seva recerca sobre la conversió catalítica del glucogen, premi compartit amb el metge argentí Bernardo Alberto Houssay.
Durant la seva estada a la Universitat Harvard orientà la seva investigació al camp de la genètica, treballant a l'Hospital General de Massachusetts.

## Reconeixements

En honor seu s'anomenà l'asteroide (6175) Cori descobert el 4 de desembre de 1983 per Antonín Mrkos.

## Enllaços externs

* «Carl Ferdinand Cori» (en anglès). The Nobel Prize. The Nobel Foundation.
# William B. Muchmore

William B. Muchmore (7 de juliol de 1920 - Rochester, 11 de maig de 2017) fou un aracnòleg estatunidenc.
Diplomat per la Universitat George Washington, va ser professor emèrit del Departament de Biologia de la Universitat de Rochester. Era un especialista en pseudoescorpins.

## Taxons eponímics

* Zimiromus muchmorei Platnick & Shadab, 1976
* Antillochernes muchmorei (Dumitresco & Orghidan, 1977)
* Monoblemma muchmorei Shear, 1978
* Heteronebo muchmorei Francke & Sissom, 1980
* Ideoblothrus muchmorei Heurtault, 1983
* Metophthalmus muchmorei Andrews, 1988
* Diplopauropus muchmorei Scheller, 1989
* Americhernes muchmorei Harvey, 1990
* Charinus muchmorei Armas & Teruel, 1997
* Spelaeobochica muchmorei Andrade & Mahnert, 2003
* Pseudalbiorix muchmorei Barba & Pérez, 2007

## Alguns taxons descrits

| Americhernes Americhernes levipalpus Americhernes reductus Antillochernes Antillochernes bahamensis Antillochernes biminiensis Antillochernes cruzensis Antillochernes floridensis Aphrastochthonius grubbsi Aphrastochthonius pachysetus Aphrastochthonius pecki Aphrastochthonius similis Aphrastochthonius tenax Apocheiridium reddelli | Apochthonius colecampi Apochthonius diabolus Apochthonius grubbsi Apochthonius hobbsi Apochthonius holsingeri Apochthonius hypogeus Apochthonius indianensis Apochthonius knowltoni Apohya Apohya campbelli Bituberochernes jonensis Bituberochernes Brazilatemnus Brazilatemnus browni | Chiridiochernes Chiridiochernes platypalpus Cocinachernes Cocinachernes foliosus Dinocheirus cavicola Dinochernes wallacei Diplotemnus rothi Epactiochernes Epichernes Fissilicreagris imperialis Hesperochernes holsingeri Interchernes Interchernes clarkorum Mexichelifer | Mexichelifer reddelli Mexobisium Mucrochernes Neoallochernes incertus Neoallochernes minor Parachelifer parvus Parachernes arcuodigitus Parachernes bisetus Parachernes rasilis Tartarocreagris texana Troglobochica Tuberochernes Tuberochernes ubicki |

## Abreviatura

L'abreviatura Muchmore es fa servir per indicar William B. Muchmore com autoritat en la descripció i taxonomia dins la zoologia.

## Referències

* ↑ «bio a Rochester.edu». Arxivat de l'original el 2016-10-06. [Consulta: 4 octubre 2016].
# Marianne Berglund

Marianne Berglund (Boliden, Comtat de Västerbotten, 23 de juny de 1963) va ser una ciclista sueca. Del seu palmarès destaca la medalla d'or al Campionat del Món en Ruta de 1983 (com la primera ciclista femenina sueca) i diferents campionats nacionals en ruta.

## Palmarès

* 1979
** Campiona de Suècia en ruta
* 1983
** Campiona del món en ruta
* 1984
** Campiona de Suècia en ruta
** Vencedora d'una etapa al Postgiro
* 1985
** Vencedora de 2 etapes al Tour de Texas
* 1986
** Vencedora de 3 etapes al Tour de Texas
** Vencedora d'una etapa a la Women's Challenge
** Vencedora d'una etapa a la Coors Classic
* 1987
** Campiona de Suècia en ruta
* 1991
** Campiona de Suècia en ruta
* 1993
** 1a al Tour de Somerville
** Vencedora d'una etapa al Bisbee Tour
* 1994
** 1a al Bisbee Tour i vencedora de 3 etapes
** 1a a la Liberty Classic

## Referències

* ↑ «Marianne Berglund - Uppslagsverk» (en suec). NE.se. [Consulta: 4 març 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Samuel Caldeira

Samuel José Rodrigues Caldeira, conegut com a Samuel Caldeira, (Faro, 30 de novembre de 1985) és un ciclista portuguès, professional des del 2006 i actualment a l'equip W52-FC Porto.

## Palmarès

* 2009
** 1r a la Volta a Albufeira
* 2010
** 1r al Gran Premi Crédito Agrícola i vencedor de 2 etapes
* 2014
** Vencedor d'una etapa a la Volta a l'Alentejo
* 2017
** Vencedor d'una etapa a la Volta a Portugal

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# El Castell (Ulldecona)

El Castell és una població del municipi d'Ulldecona, situada al sud de Catalunya a la comarca del Montsià. És un dels anomenats "barris" d'Ulldecona, que es troben a una certa distància d'aquesta població.
Aquest nucli es troba a la plana limitada per els Ports de Beseit i la Serra de Godall, no gaire lluny de la Sénia, a la vora de la carretera que va al pantà d'Ulldecona. Es troba també situat al marge esquerre del riu de la Sénia, actual límit politicoadministratiu entre el Principat i el País Valencià. A l'altra banda del riu hi ha el poble de Sant Rafel.

## Història

El nom del lloc es va originar en un antic molí fariner que existia a la mateixa zona, i de "Molincastell" va passar a anomenarse "el Castell". Abans d'anomenar-se així va tenir altres noms com " el barri de calces", d'aquí ve el gentilici calceters/es. És un petit nucli rural relativament modern a on el 1981 hi havia 146 h. El Castell compta actualment amb una població de 257 habitants.
El poble està disposat al voltant de la carretera que va d'Ulldecona a la Sénia per Sant Joan del Pas i la cruïlla que va als Valentins.
El barri del Castell ha conservat l'edifici de l'antiga escola.

## Referències

* ↑ Ulldecona, Història i Territori, bib. Cruïlla, eds. Onada

## Enllaços externs

* Ulldecona - Altres indrets del terme
# Hàbit (botànica)

Hàbit en botànica és la forma característica de creixement d'una planta, el seu port, que inclou una sèrie de components, com són la durada de la tija (estacional, perenne), el patró de ramificació, el desenvolupament, la textura (si alguna de les seves parts està endurida, llenyosa), quina estratègia utilitza per sobreviure en època desfavorable, i quina és la seva estratègia per establir-se.
La major part de plantes es poden designar clarament com a: herba, enfiladissa, arbust o àrbre (amb algunes subcategories), tanmateix algunes espècies són difícils d'encabir en una categoria determinada, com per exemple els cactus.
'Forma vital' s'utilitza sovint com a sinònim d'hàbit. Tanmateix el botànic danès Christen C. Raunkiær va proposar el 1904 la forma vital de Raunkjaer com una 'classificació ecològica de les espècies vegetals terrestres, d'acord amb el lloc on se situen els meristemes caulinars (gemmes) durant l'estació desfavorable (per freda o per seca)'.

## Referències

* ↑ «hàbit». TERMCAT.
* ↑ «hàbit». Enciclopèdia.cat.
* ↑ «Plant habit» (en anglès). Maximum Yield. Arxivat de l'original el 2020-10-24. [Consulta: 17 setembre 2020].
* ↑ Vázquez-Sánchez, Montserrat; Terrazas, Teresa; Arias, Salvador «El hábito y la forma de crecimiento en la tribu Cacteae (Cactaceae, Cactoideae)». Botanical Sciences, 2012, pàg. 12.
* ↑ Raunkiær, C. Oxford: Clarendon Press. The Life Forms of Plants and Statistical Plant Geography (en anglès), 1934.
# Albert Ireton

Albert Ireton (Baldock, Hertfordshire, 15 de maig de 1879 – Stevenage, Hertfordshire, 4 de gener de 1947) va ser un esportista anglès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla d'or en la prova del joc d'estirar la corda formant part de l'equip City of London Police. En aquests mateixos Jocs disputà la prova del pes pesant del programa de boxa, on quedà eliminat en la primera ronda.

## Referències

* 1 2 «Albert Ireton Olympic Results». sports-reference.com. Arxivat de l'original el 17 de novembre 2012. [Consulta: 8 novembre 2015].